Године 379. п. н. е. Беоћани подижу устанак против Спарте под вођством Пелопиде и Епаминонде. Након неуспешног похода на Тебу, спартански хармост Сфордија покреће поход на луку Пиреј. Сви атински грађани устали су и са оружјем бранили Дуге зидове. Сфордија се морао повући, а Атина је искористила поход као повод за формирање Другог атинског поморског савеза и објаву рата Спарти. Након Тебанске хегемоније, Атина поново успоставља хегемонију у Грчкој. Обнова атинске моћи смањила је значај Дугих зидова јер је Атина сада могла одолити опсади и са копна. Напреднија опсадна техника учинила је да Дуги бедеми постану опасно рањиви. Ојачања Дугих бедема нису помогла Атињанима у рату са Македонцима. Бедеми су изгубили значај у другом половини 4. века п. н. е.